CELEX: 62009CN0454
Language: mt
Date: 2009-11-19 00:00:00
Title: Kawża C-454/09: Rikors ippreżentat fid- 19 ta’ Novembru 2009 — Il-Kummissjoni tal-Komunitajiet Ewropej vs Ir-Repubblika Taljana

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/33
            
         Rikors ippreżentat fid-19 ta’ Novembru 2009 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-454/09)
   2010/C 24/60
   Lingwa tal-kawża: It-Taljan
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: E. Righini u B. Stromsky, aġenti)
   
      Konvenuta: Ir-Repubblika Taljana
   
      Talbiet tar-rikorrenti
   
   
               —
            
            
               tiddikjara illi, billi ma ħaditx, fit-termini preskritti, il-miżuri kollha meħtieġa sabiex twaqqaf l-iskema ta’ għajnuna ddikjarata bħala illegali u inkompatibbli mas-suq komuni bid-Deċiżjoni tal-Kummissjoni Nru 2008/697/KE (1), tas-16 ta’ April 2006, dwar għajnuna mill-Istat C 13/07 (ex NN 15/06 u N 743/06) li l-Italja tat favur New Interline (innotifikata fis-17 ta’ Ġunju 2008 bid-dokument numru C(2008) 1321), ir-Repubblika Taljana naqset milli twettaq l-obbligi tagħha taħt l-Artikoli 2, 3 u 4 ta’ din id-deċiżjoni u t-Trattat KE;
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   It-terminu li fih l-Italja kellha twaqqaf l-iskema u tirkupra l-għajnuna mogħtija illegalment skada erba’ xhur wara n-notifika tad-deċiżjoni. Iktar minn sena wara, l-awtoritajiet Taljani għadhom ma adottawx il-miżuri meħtieġa sabiex jimplementaw id-deċiżjoni u jirkupraw l-għajnuna.
   
      (1)  ĠU L 235, p. 12